विधुशेखर शास्त्री

विधुशेखर शास्त्री (1878-1957) एक बंगाली संस्कृत विद्वान, संपादक और भाषाविद् थे। उन्हें वैदिक साहित्य, फ्रेंच, जर्मन, तिब्बती और चीनी भाषाओं का ज्ञान था। 

 प्रारंभिक जीवन 
विधुशेखर शास्त्री का मूल नाम विधुशेखर भट्टाचार्य  था। उनका जन्म मालदा के पास हरिश्चंद्रपुर में हुआ था। उन्होंने टोल में पढ़ाई की। काव्यतीर्थ की उपाधि प्राप्त करने के बाद वे उच्च अध्ययन के लिए बनारस चले गए। वे संस्कृत भाषा में निपुण हो गए और गद्य तथा पद्य लिखने लगे। पढ़ाई पूरी करने के बाद उन्होंने बनारस से शास्त्री की उपाधि प्राप्त की। शुरुआत में उन्होंने कोलकाता में मेट्रोपोलिटन बहुबाजार शाखा स्कूल में शिक्षण किया।  1905 में उन्होंने शांतिनिकेतन के ब्रह्मचर्य विद्यालय में संस्कृत प्रोफेसर के रूप में अपना करियर शुरू किया  और रवीन्द्रनाथ ठाकुर द्वारा स्थापित विद्या भवन के प्रधानाचार्य बने।  इसके बाद वे कलकत्ता विश्वविद्यालय में आशुतोष प्रोफेसर के रूप में शामिल हो गये। 

 कृतियाँ 
विधुशेखर शास्त्री ने लुप्त संस्कृत ग्रंथों को उन ग्रन्थों के तिब्बती अनुवादों से पुनः प्राप्त करने के लिए काम किया और साथ ही पुराने संस्कृत ग्रंथों को पुनर्जीवित करने का प्रयास किया ताकि उन्हें समकालीन समाज में प्रासंगिक बनाया जा सके। उन्होंने तर्कशास्त्र, दर्शनशास्त्र, पालि, बौद्ध धर्म का इतिहास आदि विषयों पर बंगाली और अंग्रेजी में 17 पुस्तकों का संपादन किया। शास्त्री जी ने कलकत्ता विश्वविद्यालय से डी. लिट और विश्वभारती विश्वविद्यालय से देशिकोत्तम की उपाधि प्राप्त की। 1936 में उन्हें भारत सरकार द्वारा महामहोपाध्याय की उपाधि से सम्मानित किया गया। Volume 1, Amaresh Datta (1987). Encyclopaedia of Indian Literature: A-Devo. Sahitya Akademi. ISBN 9788126018031. Retrieved 25 July 2018.{{cite book}}: CS1 maint: numeric names: authors list (link)
Category:CS1 maint: numeric names: authors list

 प्रमुख कृतियाँ
 पालिप्रवेश
 भोटप्रकाश
 Yogacharabhumishastra of Asanga (1st part),
 बोधिचर्यावतार
 नागानन्द नाटक
 गौडपादीय आगमशास्त्र
 Chatuhshataka of Aryadeva (2nd part),
 मध्यान्तविभागभाष्यटीका
 Mahayanavingshaka of Nagarjuna,
 उपनिषत् (विश्वविद्या संग्रहमाला)
 मिलिन्दपान्ह
 विवाहमङ्गल
 Historical Indroduction to the Indian Schools of Buddhism

 संदर्भ 

श्रेणी:संस्कृत वैयाकरण
श्रेणी:बंगाली लेखक
श्रेणी:१९५७ में निधन
श्रेणी:1878 में जन्मे लोग